
“Crefydd yn y byd celfyddydol.”


3 gair allweddol : 
Ffydd, 
Addoli, 
Crefydd. 

Y swper olaf, gan Leonardo Da Vinci. 

Chapelle du Rosaire de Vence, gan Henri Matisse. 

“The Ninth Hour” gan Maurizio Cattelan. 



Yn y traethawd yma byddaf yn edrych mewn i’r ffordd mae crefydd a chelf wedi cyd-fyw ers canrifoedd. Rwyf yn bwriadu edrych ar hanes crefydd mewn gwaith celf, i weld sut mae hyn wedi datblygu dros y canrifoedd ac i weld sut mae’r byd celf bresennol yn adlewyrchu ffydd a chrefydd. Rwy’n disgwyl darganfod llawer o bethau diddorol allan am y byd crefyddol a sut mae’r byd celf wedi dylanwadu hyn. Mae gen i ddiddordeb i ddysgu beth yw rôl gwaith celf yn y byd crefyddol heddiw yn ogystal â’r gorffennol.
Mae’r llyfr “The art of the sacred” yn agor gyda cwestiwn John Ruskin, 
(2007 tudalen 1) ‘How far has Fine Art, in all or an ages of the world, been conductive to the religious life?’ 
Mae hyn yn gwestiwn da iawn, ac mae’r byd rydym yn byw ynddo wedi’i amgylchynu gyda gwaith celf sydd wedi ei ddylanwadu gyda gwahanol grefyddau’r byd. Dim ond yn ddiweddar roedd y byd cael ei rhoi mewn sioc gyda’r newyddion o’r eglwys gadeiriol Gatholig Notre Dame yn llosgi lawr. 

Er bod Ffrainc yn wlad seciwlar ar y cyfan, roedd yna dristwch amlwg gyda’r adeilad crefyddol, nodweddiadol yma yn cael ei ddinistrio gyda than. Fel mae’r erthygl yma gan y BBC yn gofyn:

 “What is it about Cathedrals? Why do they play such an important role in national and civic life?”

Yn aml, mae delweddau yn galled siarad yn uwch na geiriau. Mae’r llyfr “the art of the sacred” yn nodi bod George Simmel wedi dweud:

“Art empowers the soul to supplement one world with the other and thereby to experience itself at the point of union.”

Mae celf yn rhywbeth creadigol sydd wedi cael ei ddefnyddio ers canrifoedd er mwyn dod a’r byd ysbrydol o flaen llygaid pobl. Wrth edrych ar eglwysi Cristnogol gallwn weld bod yr eglwys eisiau edrych fel adeilad pwerus, arallfydol, lle gall pobl mynd i addoli. 

Mae’r adeiladu yn symbol o bŵer y grefydd, gyda’r cerflunwaith yn holl bwysig i’r adeiladau hefyd. Mae eiconau fel y groes yn symbolaeth o’r hyn mae’r grefydd Cristnogaeth wedi cael ei adeiladu arno.  Heddiw mae’r eglwys yn edrych ar eiconau fel hyn fel ffyrdd o ddangos gwybodaeth am Dduw, ac fel un ffordd o gysylltu â chyfathrebu gyda Duw. 

Ond nid yw’r byd crefyddol wastad wedi bod yn hapus gyda Duw yn cael ei bortreadu mewn corf dynol, fel mae’r llyfr “the art of the sacred” yn pwyntio allan –

(2007, tudalen 8) “The iconoclasts objected to any attempt to portray Christ on the grounds that to do so would be to presuppose that he was only a human being. His divine nature would be ignored and this would be a most misleading way of representing the God-man. The opponents of the iconoclasts defended the practice of painting Christ on the grounds that this was the obvious way of taking the Incarnation seriously. It was the Incarnation that legitimated Early Christian art, making possible the visualisation of God.”

Mae’n debyg hefyd bod Bwdhaeth wedi cael problemau tebyg yn gynnar yn ei chrefydd, ac nid oedden yn siŵr os ddylai’r Bwda cael ei beintio neu bortreadu. Erbyn hyn rydym yn gyfarwydd gyda’r ddelwedd o’r Bwda ac o Iesu Grist hefyd. 



Y llun gyntaf rwyf yn edrych arno yw’r gwaith celf enwog gan un o’r artistiaid gorau erioed, Leonardo Da Vinci. Y llun rwyf yn siarad amdano yw’r llun o’r swper olaf. Yn y llun yma sydd wedi cael ei beintio gan Da Vinci, mae pawb yn sefyll neu’n eistedd tu ôl y bwrdd i gael bwyd, bron fel ei bod nhw’n perfformio o flaen gynulleidfa. Yng nghanol yr apostolion mae Iesu Grist yn cymryd y brif ran, gyda Jiwdas yn edrych yn amheus yn y cysgod. 
Dyma ddarn o waith celf hynod o ddramatig, ac rydym yn galled gweld pŵer celf i ddadansoddi ac i adrodd stori i bobl ar draws y byd, mae gan lun y pŵer i fynd uwchben iaith daflodol. 

Fel mae’r erthygl yma gan y BBC yn esbonio,

“After Theodosius I made Christianity the official state church of the Roman Empire in 380, works commissioned for any spiritual, civic or political purpose were meant to reflect this new belief system.” Roughly one third of the paintings in the National Gallery’s collection of Western European art are of religious subjects – and nearly all of these are Christian.” 

Gwelwn felly yn hanesyddol yn y byd gorllewinol mae dylanwad yr eglwys yn enfawr ar ein gwaith celf mewn galerïau, mae dyn yn naturiol wedi chwilio am reswm bywyd ar ystyr tu ôl y byd a pham rydym yma. 

Mae’r erthygl yn mynd ymlaen i esbonio sut mae celf fodern wedi gadael crefydd yn ei ôl mewn llawer o ffyrdd. Mae hyn yn wir wrth i bobl droi yn fwy seciwlar yn enwedig yn yr ugeinfed ganrif, ac ar ôl canrifoedd o artistiaid yn cymryd rhan enfawr o fewn stori crefydd, nid yw crefydd a chelf yn cyd-fyw mor amlwg heddiw. 


Os oes gwaith celf yn cael ei wneud am grefydd heddiw, mae’n aml yn mocio crefydd neu’n cymryd persbectif negatif tuag at y pwnc. Yn yr erthygl gan y BBC maent yn defnyddio’r esiampl o waith yr artist o’r Eidal, Maurizio Cattelan, sef “La Nona Ora” (1999), lle mae’r pab yn gorwedd ar garped ac wedi cael ei daro gan feteoryn.

Ond maen nhw hefyd yn rhoi esiamplau o waith sydd yn llai beirniadol. Un esiampl yw gwaith Bill Viola ar gyfer eglwys gadeiriol St Paul yn Llundain. Enw’r gwaith sydd wedi cael ei greu ar gyfer yr eglwys yw “Martyrs”, a hwn yw’r fideo “moving-image” parhaol gyntaf erioed i’w gael ei osod mewn eglwys Brydeinig. Dywed yn yr erthygl:

“This is the first time that moving images will take a prominent place in one of the great cathedrals of Christendom.”

Mae yna fwy o artistiaid yn gweithio ar waith crefyddol heddiw, heb geisio fod yn feirniadol. 

“Ana Maria Pacheco, for instance, often chooses religious subjects such as the beheading of the Baptist to refer back to a familiar Biblical story but also to use it as a political example of one who speaks ‘truth to power’ and to draw attention to the troubled political history of her native Brazil, referring back to violence generated by colonialism and African slavery.”

Yn y bôn, mae crefydd yn rhywbeth ysbrydol ac mae’n rhan o berson neu gymuned yn tyfu yn ysbrydol, yn datblygu ac yn newid fel person. Mae dyn mynd i gwestiynu bywyd am byth ac felly er bod y byd yn troi yn fwy seciwlar, mae’r arwyddion yn awgrymu fod dal yna le i artistiaid cysylltu gyda ffydd, a bod y byd modern gyda diddordeb mewn edrych ar waith sydd yn trin gyda’r cwestiynau syml mae crefyddau wedi gosod ers canrifoedd. 

Roedd celf a phensaernïaeth othig y deuddegfed ganrif wedi cael ei ddefnyddio fel offeryn pwerus, wrth i bobl sylweddoli bod celf yn fodd i ddysgu pobl roedd ddim yn galled darllen o lyfrau. Gwelwn yn dweud yn y llyfr “the art of the sacred” (2007 tudalen 12) “our emotion is aroused more by what us seen than by what is heard” . 

Ond a oedd y gwaith celf wedi cael ei greu er mwyn cael ei addoli, neu fel teyrnged neu rodd?  

(2007 tudalen 13) “Yet it could be argued that, at the same time, the initially didactic functions of such religious art were, in a sense, being intellectualised, even secularised. Such art was in truth designed to instruct all believers, but how far was it made for the believer and how far for the God whom that believer worshipped?” 

Beth oedd yn bwysicach, yr addolwyr neu’r hyn oedd yn cael ei addoli? 

Mae’r llyfr yn mynd ymlaen i ddweud (2007 tudalen 14) “Counter-Reformation Catholicism fostered the creation and veneration of images formally proclaiming that the aim of art was to induce men to piety and bring them to God.” 

Nid yw’n syrpreis fod celf felly wedi creu cymysgedd o deimladau i’r eglwysi a’r cymunedau crefyddol. Ar yr un llaw, am sawl canrif roedd sefydliadau crefyddol wedi bod yn noddwyr a hybu celf grefyddol, oherwydd ar y cyfan, nid oedd angen iddyn nhw alw ar bobl i fod yn barchus tuag at y grefydd, gan oedd pobl yn fwy Cristnogol yn naturiol cyn yr ugeinfed ganrif. Byddai artist yn cael ei gomisiynu i greu darn am Iesu’n cael ei groeshoelio er enghraifft, ac nid fydd yr artist wedi cwestiynu hyn, neu feddwl am ei deimladau tuag at y mater.

Yn y bennod “four dimensions” o “the art of the sacred”, mae’r awdur yn pwyntio allan fod crefydd (yn y gorllewin) wedi gwahani oddi wrth gelf, gyda llawer o’r artistiaid gorau o ganol y 19eg ganrif ymlaen ddim yn cael ei gofyn i greu gwaith celf ar gyfer yr eglwysi (heb law efallai am Delacroix). Am y tro gyntaf yn hanes, roedd symudiadau esthetig yn datblygu yn fawr ar wahân i’r drefn grefyddol. 

Mae yna rhai eithriadau, fel capel Matisse – ond fel mae’r llyfr yn dweud:

(2007 tudalen 21) “In general it would appear that many of the works of greatest interest today, from both an artistic and religious point off view, are works executed by artists, spontaneously and independently, outside the churches, and commissioned entirely for themselves.” 

Felly nid yw’n ymddangos fel bod y byd crefyddol yn gofyn i artistiaid i greu gwaith celf yn aml iawn y dyddiau hyn. 

Gallwn weld esiampl o bobl yn addoli tu allan i grefyddau traddodiadol hefyd. Mae pobl er enghraifft yn mynd ati i addoli chwaraeon, neu berson o fewn y chwaraeon. Mae un esiampl amlwg o hyn i gael i weld yn Napoli, Yr Eidal. Ers i Diego Maradona ymuno gyda’i chlwb pêl-droed, mae Maradona wedi bod yn ddyn poblogaidd iawn yn y ddinas yn ne’r Eidal. Wrth gerdded trwy strydoedd Napoli gallwch weld mosaics o Maradona, mae yna graffiti ar y welydd gyda’r dyn o’r Ariannin wedi peintio, yn wir mae’r bobl yn addoli'r dewin o dde America. 

Mae’n ymddangos bod cael person i addoli yn bwysig i gymdeithasau, ac mae creu gwaith celf yn un ffordd o ddangos parch tuag at rywun neu rywbeth. Wrth i’r byd droi yn fwy seciwlar, ydy’n ni’n gweld pobl yn addoli'r byd modern yn yr un ffyrdd ac mae pobl yn addoli crefydd draddodiadol?
2
(2007 tudalen 27) “It was Paul Gaugin who urged ‘painting should return to its original purpose, the examination of the interior life of human beings.”  

Heddiw, mae’r byd hysbysebu ar gyfryngau am werthi ddeunydd yn hytrach na hysbysebu taith ysbrydol ddynol. Mae rhywun fel Maradona, neu Cristiano Ronaldo er enghraifft, yn siario delwedd enfawr, yn ddadleuol yn fwy na Iesu Grist heddiw. A oes angen i grefydd ail feddwl sut maent am ymddangos i’r byd heddiw, a oes angen i grefydd aros yn draddodiadol neu symud gyda’r amser? Mae'r rhain yn gwestiynau mae crefyddau wedi bod yn gofyn ers peth amser. 

(2007 tudalen 47) “As the movable picture entered the museum, religious art in particular were stropped of their former affective power… and aesthetic veneration could supplant religious devotion.” – mae hyn gofyn, beth yw’r pŵer o waith celf grefyddol ar ôl cael ei symud oddi wrth ei leoliad sanctaidd?

Mae’r llyfr yn awgrymu bod hanes celf a hanes crefydd yn cymysgu yn aml. Gall mynd yn ôl i ogofau Lascaux yn Ffrainc, neu i Stonehenge yn Lloegr, lle mae celf, yn y bôn, yn cael ei gysylltu gyda hyd a lledrydd ac addoli. Gwelwn sut roedd y Groegwyr, ar Rufeiniaid yn addoli, trwy edrych ar y gwaith celf roedd y bobl yn ei hamser wedi creu, ac felly heddiw rhaid edrych ar esiamplau newydd o artistiaid yn adlewyrchi sut mae’r byd wedi gweld crefydd o’r ugeinfed ganrif ymlaen.

(2007 tudalen 93) 

“Throughout the nineteenth century, both secularism and religious scepticism as value, and secularisation as a process, further weakened the already fragile formal ties between art and religion in general, and in particular, the interaction between religious asrt, its patrons and its practitioners in much of the post-Christian West until the present day.” 

Pan yn ei wythdegau, roedd yr artist enwog, Henri Matisse, wedi cynllunio Capel cyfan, yr adeilad, y gwydr, y drysau, y pwlpid a.y.y.b. “I consider it, in spite of its imperfections, to be my masterpiece.” (tudalen 99) mae’r capel yn waith celf grefyddol anhygoel. 

Nid yw’n amlwg bod Matisse wedi cael ei ysbrydoli i wneud y gwaith gyda ffydd / crefydd ei hun, ac roedd ei ffrind Pablo Picasso wedi herio Matisse “he’s whoring”. (2007, tudalen 100) . 

(2007, tudalen 102)  - “When I paint something profane, God directs me, and it goes beyond me. If I tried to make a Virigin, I would be forcing things. God would leave me to myself.” 
Roedd Matisse eisiau i bobl sy’n gweld ei gapel i deimlo’n lan ac yn heddychlon, ac er roedd ganddo deimladau oedd yn gwrthdaro am grefydd, roedd y capel gyda’r pwrpas o gael pobl i deimlo’n ysbrydol ac yn arallfydol wrth fod yn ei bresenoldeb. 

Felly i grynhoi, yn dilyn y drafodaeth yma, rwyf yn deall bod y berthynas rhwng crefyddau traddodiadol a’r celfyddydau wedi newid yn fawr dros y blynyddoedd, yn enwedig ar ddechrau’r ugeinfed ganrif.  Rwy’n edrych ymlaen at edrych i mewn i hyn yn bellach, ac i ddarganfod beth yw’r dyfodol i grefydd yn y byd celfyddydol, byddaf yn edrych mewn i fwy o erthyglau a llyfrau er mwyn ceisio dysgu am y pwnc. 

Rhestr cyfeirnodi: 

Notre-Dame fire BBC News (2019) https://www.bbc.co.uk/news/topics/cz553zpq0qdt/notre-dame-fire

Does modern art hate religion? (2014) http://www.bbc.com/culture/story/20140602-does-modern-art-hate-religion 

Howes, G. (2007) The art of the sacred. 1st ed. New York: I.B.Tauris & Co. Ltd. 

